OpenLLM-France/wikimedia huggingface dataset:
# Parc Nacional del Manú

El Parc Nacional del Manu és un espai natural protegit localitzat al sud-est del Perú, situat parcialment als departaments de Madre de Dios i Cusco, a les províncies de Manu i Paucartambo. Està inscrit a la llista del Patrimoni de la Humanitat des del 1987, i també està catalogat com a Reserva de la Biosfera.
Amb un territori d'1.909.800 ha (hectàrea o hectòmetre quadrat) es divideix en tres grans zones: el Parc Nacional, amb 1.532.806 ha, la Zona Reservada, amb 257 000 ha, i la Zona de Transició o Cultural, amb 120 000 ha.
Es considera l'indret amb la més gran diversitat d'ocells del planeta -en l'actualitat 1.025 espècies documentades- i arran d'això disposa del primer Bird Observatory d'Amèrica del Sud Arxivat 2020-11-08 a Wayback Machine..

## Referències

* ↑ Centre, UNESCO World Heritage. «Manú National Park» (en anglès). [Consulta: 11 març 2021].

## Enllaços externs

* Parc Nacional del Manú - Lloc web oficial
# Palau d'Esports José María Martín Carpena

El Palau d'Esports José María Martín Carpena és el pavelló poliesportiu més gran d'Andalusia i un dels més grans d'Espanya, en l'actualitat té una capacitat d'11.300 localitats. Anteriorment conegut com a Palacio de los Deportes Ciudad de Málaga, va canviar de nom en honor de José María Martín Carpena, regidor del Partit Popular a l'Ajuntament de Màlaga, assassinat l'any 2000 per la banda terrorista ETA.
Originalment tenia una capacitat de 9.743 espectadors i una superfície d'aproximadament 22.000 metres quadrats. El 2007 es va plantejar un projecte par ampliar el recinte a una quantitat propera als 17.000 espectadores a causa de la gran demanda de localitats i abonaments per part dels aficionats del Unicaja Málaga. Finalment el projecte es va aprovar per a ampliar la capacitat fins a 13.000 espectadors. El projecte d'ampliació es troba en la seva primera fase.

## Referències

* ↑ «Noticia en La Opinión de Málaga sobre la ampliación del Palacio Martín Carpena». Arxivat de l'original el 2009-07-18. [Consulta: 14 juny 2013].
* ↑ «El Palacio de Deportes José María Martín Carpena amplía su aforo a 13.000 plazas». Arxivat de l'original el 2013-01-31. [Consulta: 14 juny 2013].

## Enllaços externs

* Ajuntament de Málaga, Palacio de Deportes, datos de interés
# Parsons (Kansas)

Parsons és una població dels Estats Units a l'estat de Kansas. Segons el cens del 2010 tenia 10.500 habitants, i segons el cens del 2000, Parsons tenia 11.514 habitants, 4.738 habitatges, i 2.909 famílies. La densitat de població era de 429,1 habitants/km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Parsons». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Parsons». American Fact Finder. Oficina del Cens dels Estats Units, 12-01-2010.
# Parada nupcial

La parada nupcial és un comportament que té com a objectiu facilitar l'atracció i l'aparellament amb el sexe oposat i és molt freqüent en el regne animal. La majoria de parades nupcials són multimodals, és a dir, estan formades per senyals simultanis que es produeixen en diferents modalitats sensorials. Aquests senyals poden ser visuals, auditius, olfactius, tàctils o químics i poden transmetre informació sobre la identitat, l'estat fisiològic, la qualitat o la disposició reproductiva de l'emissor.
La parada nupcial pot tenir diverses funcions en el context reproductiu, com ara el reconeixement del sexe, l'excitació sexual, la sincronització del comportament d'aparellament, l'afectació del procés de tria de la femella o la moderació de l'agressivitat de la femella. A més a més, nupcial pot reflectir l'efecte de la selecció sexual sobre els caràcters i l'aptitud dels individus que es mostren. La selecció sexual és un mecanisme evolutiu que explica com alguns caràcters poden augmentar el seu èxit reproductiu per mitjà de l'avantatge que confereixen en la competència per la reproducció. Així doncs, la parada nupcial pot ser el comportament sobre el qual es basa la tria de parella.
Pot variar considerablement entre les espècies i entre els sexes dins d'una mateixa espècie. En general, els mascles són els que inicien les parades nupcials en la selecció sexual precopulatòria i presenten els seus caràcters o aptitud a les femelles. La tria de parella, en aquest context, està determinada per les femelles; els beneficis directes o indirectes per a la femella sovint decideixen quins mascles es reprodueixen i quins no. Tanmateix, en algunes espècies amb cures parentals compartides o monogàmia, les parades nupcials també poden servir per reforçar el vincle entre la parella.

## Referències

* ↑ «parada nupcial». Gran Enciclopèdia Catalana. Grup Enciclopèdia Catalana. [Consulta: 15 juny 2023].
* ↑ Girard, Madeline B.; Kasumovic, Michael M.; Elias, Damian O. «Multi-modal courtship in the peacock spider, Maratus volans (O.P.-Cambridge, 1874)» (en anglès). PLOS ONE, 6, 9, 2011, pàg. e25390. Bibcode: 2011PLoSO...625390G. DOI: 10.1371/journal.pone.0025390. PMC: 3181266. PMID: 21980440.
# Parc Nacional d'Ånderdalen

El Parc Nacional d'Ånderdalen (en noruec: Ånderdalen nasjonalpark) és un parc nacional de Noruega, que es troba a la gran illa de Senja, al comtat de Troms. Amb 125 quilòmetres quadrats, el parc es troba dins dels municipis de Torsken i Tranøy. El parc va ser establert per reial decret el 6 de febrer de 1970 i va ser ampliat el 2004. El parc nacional preserva aquesta regió costanera del nord de Noruega en un estat natural, incloent boscos de pi roig, bedoll i plantes alpines.
El parc nacional no tenia ants abans del 1940, però ara en té una població permanent. També és una important zona de pasturatge de rens semi-domesticats. Els animals més petits més comuns són les guineus, els erminis, les llebres, petits rosegadors, i dues espècies de musaranyes. Els pinnípedes viuen als caps dels fiords i les llúdrigues es veuen sovint al llarg dels rius. La truita i la truita alpina són comunes, i el salmó es troba fins al Åndervatn.
El significat de l'últim element és la forma finita de dal que significa "vall". El significat del primer element és desconegut. A la vall i al parc hi ha noms similars, com el riu Ånderelva i el llac Åndervatnet.

## Referències

* ↑ «Norwegian directorate for nature management:Ånderdalen National Park» (en noruec). Arxivat de l'original el 2013-04-19. [Consulta: 23 novembre 2012].
* ↑ Store norske leksikon. «Ånderdalen nasjonalpark» (en noruec).
# Parròquia de Hanover

La Parròquia de Hannover és una de les catorze parròquies que formen l'organització territorial de Jamaica, es localitza dins el comtat de Cornwall.

## Demografia

La superfície d'aquesta divisió administrativa abasta una extensió de territori d'uns 450,4 quilòmetres quadrats. La població d'aquesta parròquia es troba composta per un total de seixanta-vuit mil persones (segons les xifres del cens dut a terme l'any 2001). Mentre que la seva densitat de població és d'uns 150 habitants per cada quilòmetre quadrat aproximadament.

## Geografia

La ciutat capital, Lucea, està situada a: latitud 18° 25′ N, longitud 78° 08′ O. La parròquia té un terreny muntanyós, amb la costa marcada per cales i badies. Hannover té una superfície de 450,4 km². El punt més alt a la parròquia és Dolphin's Head, que serveix com un punt de referència per als vaixells al mar. La parròquia compta amb tres petites cascades, diverses cales al llarg de la seva costa i coves de grans dimensions. Al centre de Lucea hi ha una torre, que tot i que es va instal·lar el 1817, continua sent plenament funcional.
# Patricia Montero Villega

Patricia Montero Villena (València, País Valencià, 15 de juliol del 1988) és una actriu de cinema i televisió i model valenciana.

## Biografia

Va estudiar primària i secundària a la seva ciutat natal.En un començament es va dedicar a estudiar dansa clàssica i va destacar molt en el ballet, després va ser model i va tenir molt èxit fent fitness, convertint-se en campiona de dansa acrobàtica a Espanya i subcampiona a tot Europa. Però Patricia sempre va voler treballar a la pantalla i convertir-se en actriu, per això no va descartar la idea d'estudiar actuació i d'aconseguir oportunitats que li facilitin el seu accés al cinema i la televisió.
El seu debut com a actriu seria quan va fer 17 anys en la sèrie Rocio, casi madre, del Canal Sur, posteriorment, es muda a la ciutat de Madrid per a seguir els seus estudis d'interpretació i perfeccionar-se com a actriu. Però la fama li va arribar recentment en el 2008 quan va aconseguir el paper de "Beatriz Berlanga" en la sèrie de televisió Yo soy Bea. Quan aquesta producció va acabar, va aparèixer en Los Hombres de Paco, donant-li vida a "Lis".
A la sèrie Yo soy Bea, que va ser una adaptació de la sèrie colombiana Yo soy Betty la fea, els personatges originals van ser modificats i els seus perfils es van tornar a escriure per al públic espanyol. La seva data d'estrena va ser el 10 de juliol de 2006 i va finalitzar el 16 d'agost del 2009, després de 773 episodis i més de tres anys d'emissió. En BuenAgente li va donar vida a "Alícia".
Quan va treballar en la sèrie Yo soy Bea, va conèixer a l'actor Álex Adrover, amb qui va iniciar un romanç. A causa de l'èxit que va tenir amb la sèrie estatunidenca Ghost Whisperer que protagonitzava l'actriu Jennifer Love Hewitt, es crea El don de Alba, un remake espanyol de l'anterior, on Patricia encarna una mèdium que té comunicació freqüent amb fantasmes. En el cinema no ha tingut moltes participacions, però és molt recordada la seva actuació en la comèdia universitària Fuga de cerebros 2, rodada l'any 2011.

## Filmografia
### Cinema

* Los lobos de Washington (1999)
* En fuera de juego (2011)
* Fuga de cerebros 2 (2011)

### Televisió

* Ellas son así (1999)
* Severo Ochoa: La conquista de un Nobel (2001)
* Atrapados (2003)
* Manolito Gafotas (2004)
* Cuéntame cómo pasó (2003-2004)
* Al filo de la ley (2005)
* Los Serrano (2007)
* Cuenta atrás (2007)
* El internado (2007)
* Rocío, casi madre (2007-2008)
* Yo soy Bea (2008-2009)
* Los hombres de Paco (2010)
* Supercharly (2010)
* BuenAgente(2011)
* Tormenta (2013)
* El don de Alba (2012-2013)

## Referències

* ↑ «Biografía de Patricia Montero» (en castellà). biografias. [Consulta: 28 febrer 2014].
# Partit d'Independents de Lanzarote

El Partit d'Independents de Lanzarote (PIL) és un partit polític canari l'àmbit del qual és l'illa de Lanzarote. Es tracta d'un partit de tipus insularista i nacionalista canari. Té tres diputats en el Parlament de Canàries. El partit es fundà el 1989. Va formar part de les Agrupacions Independents de Canàries i dintre d'aquestes va participar en la formació de Coalició Canària.
Després d'una sèrie de descontentaments amb la línia política de Coalició Canària, el PIL es deslliga d'aquesta. En les eleccions al Parlament de Canàries de 2003 es presenta en coalició amb altres partits com el Partit Nacionalista Canari dintre de la Federació Nacionalista Canària. En els últims anys han estat denunciats diversos casos de corrupció en els quals estan implicats membres del PIL, entre ells la denúncia contra Dimas Martín, qui hagué d'abandonar la presidència del Cabildo de Lanzarote després d'ordenar-se el seu empresonament.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 652. ISBN 84-930048-0-4.

## Enllaços externs

* Pàgina oficial del PIL Arxivat 2007-09-29 a Wayback Machine.
# Partit d'Alliberament del Kurdistan

El Partit d'Alliberament del Kurdistan (kurd: Partîya Rizgariya Kurdistan; turc: Kürdistan Kurtulus Partisi) és un grup polític pankurd que es va fundar el 1976 amb l'objectiu de crear un partit comunista kurd. En 1978 va patir una escissió trotskista (Ala Rizgari) oposada a Abdullah Öcalan i el PKK, i lligada als esdeveniments al kurdistan iraquià fer que la Unió Patriòtica del Kurdistan s'escindís del Partit Democràtic del Kurdistan. Des de l'escissió, el corrent majoritari es considera marxista-leninista però a la dècada de 1980 va quedar eclipsat pel naixement del Partit dels Treballadors del Kurdistan.

## Referències

* 1 2 3 «Le Parti pro-kurde Rizgari» (en francès). DIDR-OFPRA, 05-09-2017 [Consulta: 24 agost 2022].

## Enllaços externs

* Partit d'Alliberament del Kurdistan
# Pedro González

«Pedro González» té aquests significats:
# Pedro García García

Pedro García García (Cofrents, 1882 - Caracas, Veneçuela, 1948) fou un dirigent socialista valencià, diputat a les Corts Valencianes durant la Segona República Espanyola.

## Biografia

Treballà com a mestre, fou animador del Centre Obrer d'Alzira, membre destacat del PSOE, i fundador de la Federació Levantina d'Agricultors, adscrita a la UGT. Després del Congrés del PSOE de 1921 abandonà el partit amb Antonio García Quejido, Facundo Perezagua i Daniel Anguiano Munguito, però no es va unir al nou Partit Comunista Obrer Espanyol. Poc després va tornar al partit i el 1922 fou escollit regidor d'Alzira i el 1928 membre del comitè nacional d'UGT.
Fou elegit diputat pel PSOE per la província de València a les eleccions generals espanyoles de 1931 i 1936. Durant la guerra civil espanyola va donar suport Indalecio Prieto i a les col·lectivitzacions. En acabar la guerra civil espanyola va marxar a Mèxic, on el 1944 fou designat secretari general de la comissió executiva de la UGT del sector prietista, però abandonà el càrrec el 1946 quan es reconcilià amb el grup de Tolouse, dirigit per Rodolfo Llopis Ferrándiz i Pascual Tomás.

## Enllaços externs

* Fitxa del Congrés dels Diputats (castellà)
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.232. ISBN 9788495484802.
# Vauchalòt

Vauchalòt (francès Beauchalot) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana proposa inicialment Bèuchalòt
# Bandera de l'Estat de Croàcia

L'Estat independent de Croàcia format el 10 d'abril de 1941 pels ústaixes sota protecció d'Alemanya i Itàlia, va adoptar la bandera nacional vint dies després de la seva proclamació, el 30 d'abril de 1941. Durant els primers vint dies es van utilitzar les banderes amb els colors de Croàcia amb símbols ústaixes o sense i sobretot la bandera de la Banavina (entitat autònoma constituïda per Croàcia dins el regne de Iugoslàvia), que era vermella, blanca i blava amb l'escut a quadres blancs i vermells (com un tauler d'escacs) al mig.
La bandera adoptada el 30 d'abril fou la mateixa que la de la Banavina, però amb el símbol ústaixa al cantó superior esquerre, i fou la primera d'una llarga sèrie de banderes per diverses utilitzacions establertes per les autoritats de l'Estat.

## Enllaços externs

* Banderes de l'Estat de Croàcia per Zeljko Heimer
# Sant Bartomeu de Carbasí

Sant Bartomeu de Carbasí és una església d'Argençola (Anoia) inclosa a l'Inventari del Patrimoni Arquitectònic de Catalunya.

## Descripció

Conserva molt pocs elements romànics. La seva estructura és irregular, perquè se li van afegir diferents cossos i es van tapiar alguns arcs (visible el tapiat a la part posterior de l'església). Té un campanar d'espadanya, i òcul damunt la porta. L'entrada és una petita porta d'arc de mig punt, actualment tapiada.

## Història

La primera vegada que s'esmenta el nom de "Crasbasí" és l'any 1031 que fou propietat del monjos de Montserrat. De l'església parroquial de Sant Bartomeu depenia la de Santa Maria de Montfar (terme de Sant Antolí i Vilanova).

## Referències

* 1 2 3 4 «Sant Bartomeu de Carbasí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Oier Sanjurjo Maté

Oier Sanjurjo Maté (nascut el 25 de maig de 1986 a Lizarra) és un futbolista professional navarrès que juga com a migcampista defensiu.

## Carrera de club

Oier es fa formar al planter del CD Izarra, el club de la seva ciutat natal, i va acabar la formació al CA Osasuna. Va debutar a La Liga el 24 de setembre de 2008 en un partit contra el Deportivo de La Coruña, substituint Nacho Monreal al minut deu, en un partit que acabaria en 0–0 a casa; tot i que finalment passaria la major part de la temporada amb el CA Osasuna B, amb nou aparicions al primer equip.
En la seva primera temporada professional, Oier fou titular en cinc partits com a lateral dret quan el titular César Azpilicueta estava fora jugant el mundial sub-20. Les seves opcions es van veure molt limitades després del retorna d'Azpilicueta, de manera que fou cedit al RC Celta de Vigo l'11 de juliol de 2011.
Després d'haver estat titular amb els gallecs la temporada de l'ascens, Oier va retornar a l'Osasuna i renovà contracte fins al 2015. Va marcar dos gols en 28 partits la temporada 2012–13, però el club va baixar a Segona Divisió després de 14 anys a primera.

## Palmarès

Osasuna
* Segona Divisió: 2018–19

## Referències

* ↑ Osasuna 0–0 Deportivo La Coruña; ESPN Soccernet, 24 setembre 2008
* ↑ Fútbol.– Azpilicueta (Osasuna), tras regresar del Mundial Sub-20: "Tengo ya ganas de volver a jugar" (Football.– Azpilicueta (Osasuna), after returning from the Under-20 World Cup: "I can't wait to start playing again"); Europa Press, 13 octubre 2009 (castellà)
* ↑ Oier Sanjurjo ya es jugador del Celta (Oier Sanjurjo is already a Celta player); Marca, 11 juliol 2011 (castellà)
* ↑ Oier Sanjurjo renueva con el Osasuna hasta el año 2015 (Oier Sanjurjo renews with Osasuna until 2015); Diari AS, 11 juliol 2012 (castellà)
* ↑ La pegada rojilla da tranquilidad (Red pace brings tranquility); Marca, 30 octubre 2013 (castellà)
* ↑ 0–1: El Osasuna congela Zorrilla (0–1: Osasuna freeze Zorrilla); Real Valladolid, 22 novembre 2013 (castellà)
* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].

## Enllaços externs

* Oier a BDFutbol
* Oier, Fitxa a Soccerway
# Canena

Canena és un municipi de la província de Jaén, en la comarca de La Loma. La seva població és de 2.082 habitants segons el cens de 2006.
És molt interessant el seu castell, declarat Monument Nacional, manat construir per Francisco de los Cobos, i realitzat per Andrés de Vandelvira. Té un balneari amb restes romanes.
# Pseudogobio vaillanti

Pseudogobio vaillanti és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jin, X., 1991. Gobioninae. p. 185-223. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barril

«Barril» té aquests significats:
* Barril o bota (recipient), recipient fet de fusta destinat a contenir begudes alcohòliques en general vins de criança i destil·lats
* Barril (unitat), unitats de volum usades principalment al Regne Unit i als Estats Units
* Barril de cervesa, recipient destinat a contenir cervesa
* Joan Barril i Cuixart (Barcelona, 1952 - 2014), escriptor i periodista
* Can Barril, edifici a Girona
# Barril (unitat)

El barril és un conjunt d'unitats de volum, de capacitat diversa, usades principalment al Regne Unit i als Estats Units.
Un barril britànic o imperial és igual a:
* 35 galons
* 140 quarts
* 280 pintes
* 1.120 gills
* 5.600 unces líquides
Un barril nord-americà equival a:
* 42 galons
* 168 quarts
* 336 pintes
* 1.344 gills
* 5.376 unces líquides

## Barrils de petroli

* Barril de cru/petroli nord-americana: 42 galons nord-americans; 158,987294928 litres
* Barril de cru/petroli britànic o imperial: 35 galons britànics o imperials; 159,11315 litres
* Barril de cervesa: 31 galons nord-americans; 117,347765304 litres. Aquesta unitat es refereix al volum produït de cervesa.
Depenent de la densitat del petroli, la massa d'un barril de petroli està entre 119 kg i 151 kg.

## Bibliografia

* B. N. Taylor. #B B.8 Factors for Units Listed Alphabetically - Section B (anglès). Guide for the Use of SI units. NIST. Consultat el 2007.10.18.
# Pepita Jiménez (pel·lícula)

Pepita Jiménez és una pel·lícula dramàtica espanyola del 1975 dirigida per Rafael Moreno Alba i protagonitzada per Sarah Miles i Stanley Baker. El seu argument es basa en la novel·la homònima escrita per Juan Valera el 1874. Va ser l'última pel·lícula de Baker. Hi ha dues versions anteriors, una del 1925 i una altra mexicana del 1946.

## Argument

Luis de Vargas és un jove seminarista que torna al seu poble natal per passar unes vacances abans d'ordenar-se sacerdot. Coneixerà a la promesa del seu pare, la jove vídua Pepita Jiménez, jove vídua. Quan s'adona que se sent atret per ella, decideix marxar del poble.

## Repartiment

* Sarah Miles - Pepita Jiménez
* Stanley Baker - Pedro De Vargas
* Pedro Díaz del Corral - Luis De Vargas
* Eduardo Bea - Curro
* Vicente Soler -s Vicar
* José María Caffarel - Dean
* Mario Vico - Macarena

## Premis

Als Premis del Sindicat Nacional de l'Espectacle de 1975 va rebre tres premis: al millor actor principal (Pedro Díaz del Corral), millor fotografia (José Luis Alcaine) i millors decorats (José Antonio de la Guerra).

## Referències

* ↑ Enigmatic and Dynamic Schmidtke, Edward R. Film & History; Cleveland, OK Vol. 39, Iss. 2, (Fall 2009): 82-83.
* ↑ Pepita Jiménez a decine21.com
* ↑ Pepita Jiménez a Cervantes Virtual
* ↑ Félix Martialay El cine español durante el franquismo, p. 245-248

## Enllaços externs

* Pepita Jiménez a Internet Movie Database (anglès)
* Pepita Jimenez al British Film Institute